



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2019

Ca urmare a notificării adresate de **SC VIVAT CONSTRUCT SRL –** cu sediul în comuna Șcheia, județul Suceava, **privind planul / programul PLAN URBANISTIC ZONAL cu Regulamentul de urbanism aferent, pentru ”Construirea unui cartier de locuințe și funcțiuni complementare locuirii, locuri de parcare, sistematizare verticală, împrejmuire, racorduri/branșamente”** înmunicipiul Suceava, str. Aleea Dumbrăvii, județul Suceava, înregistrată la APM Suceava cu nr. 12410/23.09.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 30.09.2019, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**PLAN URBANISTIC ZONAL cu Regulamentul de urbanism aferent, pentru ”Construirea unui cartier de locuințe și funcțiuni complementare locuirii, locuri de parcare, sistematizare verticală, împrejmuire, racorduri/branșamente”** în municipiul Suceava, str. Aleea Dumbrăvii, județul Suceava, **titular SC VIVAT CONSTRUCT SRL –** cu sediul în județul Suceava, comuna Șcheia, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

Este necesar obținerea avizului DSP.

**Caracteristicile și localizarea proiectului**

Suprafața de teren studiată, compusă din 7 parcele, are o suprafață totală de 42039 mp și se află în intravilanul municipiului Suceava, pe str. Aleea Dumbrăvii. Terenul este proprietatea SC VIVAT CONSTRUCT SRL conform extraselor de carte funciară pentru informare din data de 05.07.2019.

Pe una dintre parcele, există o construcție notată pe planul cadastrală cu 49211-C1-casă de locuit în stadiu avansat de degradare, propusă pentru demolare.

Folosința actuală a terenului este: teren curți construcții și arabil.Pentru o parte din terenul care face obiectul prezentului studiulu (37527 mp), în anul 2014 s-a întocmit documentația **Plan Urbanistic Zonal** pentru **Lotizare în vederea construirii unui complex rezidențial de locuințe și funcțiuni complementare, cu regim mic de înălțime**, proiect nr. 5/2014, documentația fiind aprobată prin **HCL al Municipiului Suceava nr. 249** în data de 30.10.2014. Restul suprafeței , se află într-o zonă de dezvoltare unități agricole unde nu există condiții urbanistice de amplasare și conformare a construcțiilor în parcelă.

**Vecinătăți:**

Nord Vest – drum acces și proprietăți private;

Sud – teren proprietate SC VIVAT CONSTRUCT;

Est – zonă de agrement pe malul Lacului Vătafu;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Beneficiarul solicită elaborarea unui nou Plan urbanistic zonal pentru realizarea unor locuințe colective cu acces și lot folosit în comun, schimbarea regimului de înălțime, asigurarea unor spații pentru comerț și servicii, creșterea calității locuirii, prin asigurarea unor suprafețe decente a apartamentelor, a confortului termic, a unor unor servicii, însorire, spații verzi, parcări, loc joacă copii, utilități, etc.

**Indici urbanistici :**

**POT max = 40 % CUT max = 0,9**

Regim de înălțime: P+1E;P+2E, P+2E+M

Suprafata carosabilă pietonală și trotuare: 12625,00 mp

Suprafata spatii verzi : 12098,00 mp

Loc de joacă pentru copii: 45,00 mp

Platforme gospodărești: 5,00 mp

Locuri de parcare: 314

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a obiectivelor din noul ansamblu de locuințe se va realiza prin

extinderea rețelei de apă existentă în zonă.

La rețeaua stradală de apă se vor racorda și hidranții exteriori de incendiu supraterani

**Canalizare**

Apele uzate provenite de la ansamblu de locuințe vor fi evacutate în rețeaua de canalizare a municipiului.

**Alimentarea cu energie electrică**

Alimentarea cu energie electrică a obiectivelor propuse precum și iluminatul stradal se va asigura de la postul de transformare existent de 20 kVA, (proprietatea investitorului), situat la limita de la vest a terenului, prin realizarea de rețele de cabluri de 0,4kV, montate subteran.

**Alimentarea cu căldură**

Agentul termic, pentru prepararea apei calde menajere și pentru încălzirea spațiilor, se va asigura prin centralele termice murale alimentate cu combustibil gazos, cu care vor fi echipate apartamentele și celelalte obiective din ansamblu.

Ca soluție alternativă, pentru prepararea apei calde pe timp călduros, se va folosi energia solară, prin prevederea une instalații solare cu panouri solare cu tuburi vidate.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul auto se va realiza din str. Aleea Dumbrăvii. Se vor amenaja căi de circulație carosabile și pietonale noi.

S-au propus și trei spații de parcare independente, una pe dreapta drumului din zona intrării în ansamblu, în zona de nord – vest a ansamblului și a treia în zona de nord a ansamblului.

Staționarea autovehicolelor atât în timpul lucrărilor de construcții cât și în timpul funcționării clădirii se va face în afara drumurilor publice, unitatea având prevăzut în interiorul parcelei spații de circulație și întoarcere.

*d) problemele de mediu relevante pentru plan sau program – nu este cazul;*

e*) relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 24.09.2019 și 27.09.2019, până la luarea deciziei de încadrare nu au fost semnalate observații din partea publicului.

În urma publicării din data de xx.09.2019, în ziarul ”Crai Nou” a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |